क्रिकेट खेलने के दौरान बैट से किया हमला; जांच के लिए कब्र से निकाला गया शव
Maharashtra Chandrapur Minor Murder Case - महाराष्ट्र के चंद्रपुर में 13 साल के लड़के ने 12 साल के नाबालिग लड़के की हत्या कर दी। पुलिस ने गुरुवार को यह जानकारी दी। घटना 3 जून को क्रिकेट खेलने के दौरान हुई थी
महाराष्ट्र के चंद्रपुर में क्रिकेट खेलने के दौरान दो नाबालिग लड़कों में विवाद हो गया। 13 साल के लड़के ने 12 साल के लड़के के सिर पर बैट से हमला कर दिया, जिससे उसकी अस्पताल में इलाज के दौरान मौत हो गई। पुलिस ने गुरुवार को यह जानकारी दी। घटना 3 जून की है।
पुलिस ने बताया कि पहले तो विक्टिम के रिश्तेदारों ने बिना शिकायत दर्ज कराए उसकी बॉडी का अंतिम संस्कार कर दिया। लेकिन बाद में विक्टिम की मां ने पुलिस में शिकायत दर्ज कराई, जिसके बाद जांच के लिए शव को कब्र से बाहर निकाला गया।
पूरा मामला पढ़िए ...
खेलने के दौरान विवाद, बैट से सिर पर हमला किया
पुलिस ने बताया कि 3 जून को घटना के दिन बगड़किदकी इलाके के कुछ लड़के एक मैदान में क्रिकेट खेल रहे थे। विक्टिम भी वहां पर खेलने गया था। मैच के दौरान विक्टिम का अन्य लड़कों से किसी बात को लेकर विवाद हो गया। उन लड़कों में से एक ने विक्टिम के सिर पर बैट मार दिया। वो बेहोश होकर जमीन पर गिर पड़ा।
अस्पताल में इलाज के दौरान विक्टिम ने तोड़ा दम
इसके बाद विक्टिम को डिस्ट्रिक्ट जनरल हॉस्पिटल ले जाया गया। 2 दिन इलाज चलने के बाद 5 जून को उसने दम तोड़ दिया। उसी दिन उसके रिश्तेदारों ने बिना पुलिस में शिकायत दर्ज कराए उसकी बॉडी को दफना दिया। लेकिन विक्टिम की मां नहीं मानी। उन्होंने अगले दिन यानी 6 जून को पुलिस में शिकायत दर्ज करा दी।
पुलिस ने मामले की जांच के लिए 7 जून यानी बुधवार को विक्टिम की बॉडी को कब्र से बाहर निकाला।
अब तक आरोपी की गिरफ्तारी नहीं
पुलिस ने बताया कि आरोपी लड़के की पहचान कर ली गई। नाबालिग की मां की शिकायत पर उसके खिलाफ हत्या का मामला दर्ज कर लिया गया है। आरोपी लड़के को अभी तक गिरफ्तार नहीं किया गया है। पूरे मामले की जांच चल रही है।
ये खबरें भी पढ़ सकते हैं...
मुंबई में दोस्त की बर्थडे पर हत्या, जिस चाकू से केक काटा, उसी से मारा
मुंबई में 4 लड़कों ने अपने दोस्त के 18वें बर्थडे पर उसकी हत्या कर दी। इनके बीच 10 हजार रुपए का विवाद चल रहा था। घटना 31 मई की है। गिरफ्तार किए गए 4 आरोपियों में 2 नाबालिग भी हैं। हत्या के वक्त आरोपियों ने दोस्त को केक खिलाया और उसी चाकू से मारा, जिससे केक काटा गया था। पूरी खबर पढ़ें...
मुंबई के गर्ल्स हॉस्टल में मिली लड़की की लाश:रेप के बाद हत्या का शक; संदिग्ध आरोपी ने भी किया सुसाइड
मुंबई के एक गर्ल्स हॉस्टल में 18 साल की लड़की की लाश मिली। पुलिस को शक है कि रेप के बाद लड़की की हत्या की गई। पुलिस इस मामले में हॉस्टल के एक चौकीदार को संदिग्ध आरोपी मान रही थी, जो घटना के बाद फरार हो गया था। पूरी खबर पढ़ें...
प्लास्टिक बैग में मिले महिला की लाश के सड़े-गले टुकड़े: मुंबई की घटना, पुलिस को शक- बेटी ने महीनों तक बंद रखा, फिर हत्या की
मुंबई के लालबाग इलाके के एक अपार्टमेंट में 53 साल की महिला की सड़ी-गली लाश के टुकड़े प्लास्टिक बैग में मिले। घटना इसी साल के मार्च महीने की है। महिला के भाई और भतीजे ने उसके गुमशुदा होने की रिपोर्ट कलाचौकी थाने में कराई थी। पूरी खबर पढ़ें...